अमित शाह के साथ बैठक के दौरान बिगड़ी सांवरलाल जाट की तबियत, अस्पताल में भर्ती  
अमित शाह के साथ बैठक के दौरान बेहोश होकर गिरे सांवरलाल जाट 
सांवरलाल जाट को एसएमएस अस्पताल में भर्ती कराया गया है
भाजपा के राष्ट्रीय अध्यक्ष अमित शाह तीन दिवसीय दौरे पर राजस्थान में हैं
शाह जयपुर प्रवास के दौरान राज्य के प्रत्येक जिले से बुलाए गए बीस-बीस प्रबुद्ध नागरिकों को भी संबोधित और उनसे संवाद करेंगे. शाह जयपुर प्रवास के दौरान पार्टी प्रदेश मुख्यालय में ई-लाईब्रेरी का लोकार्पण करेंगे. अमित शाह ने शुक्रवार को जयपुर पहुंचने के साथ ही तय समय के अनुसार पार्टी प्रदेश मुख्यालय पहुंचकर अगले साल राजस्थान के होने वाले विधानसभा चुनाव और वर्ष 2019 में होने वाले लोकसभा चुनाव में पार्टी को धमाकेदार जीत दिलाने के लिए आवश्यक दिशानिर्देश दिए.